CELEX: 62017CN0191
Language: fi
Date: 2017-04-13 00:00:00
Title: Asia C-191/17: Ennakkoratkaisupyyntö, jonka Oberster Gerichtshof (Itävalta) on esittänyt 13.4.2017 – Bundeskammer für Arbeiter und Angestellte v. ING-DiBa Direktbank Austria Niederlassung der ING-DiBa AG

24.7.2017   
            
            
               FI
            
            
               Euroopan unionin virallinen lehti
            
            
               C 239/24
            
         Ennakkoratkaisupyyntö, jonka Oberster Gerichtshof (Itävalta) on esittänyt 13.4.2017 – Bundeskammer für Arbeiter und Angestellte v. ING-DiBa Direktbank Austria Niederlassung der ING-DiBa AG
   (Asia C-191/17)
   (2017/C 239/29)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja ja valittaja: Bundeskammer für Arbeiter und Angestellte
   
      Vastaaja ja valittaja: ING-DiBa Direktbank Austria Niederlassung der ING-DiBa AG
   
      Ennakkoratkaisukysymys
   
   Onko maksupalveluista sisämarkkinoilla annetun direktiivin 2007/64/EY (1) (maksupalveludirektiivi) 4 artiklan 14 alakohtaa tulkittava siten, että myös (yön yli -muotoinen) verkkosäästötili, jonka avulla asiakas voi tehdä (ilman pankin myötävaikutusta) telepankkipalveluita käyttämällä tilillepanoja hänelle kuuluvalle referenssitilille ja tililtäottoja hänelle kuuluvalta referenssitililtä (Itävallassa Girokonto eli käyttötili), sisältyy maksutilin käsitteeseen (4 artiklan 14 alakohta) ja kuuluu siten direktiivin soveltamisalaan?
   
      (1)  Maksupalveluista sisämarkkinoilla, direktiivien 97/7/EY, 2002/65/EY, 2005/60/EY ja 2006/48/EY muuttamisesta ja direktiivin 97/5/EY kumoamisesta 13.11.2007 annettu Euroopan parlamentin ja neuvoston direktiivi 2007/64/EY (EUVL 2007, L 319, s. 1).